Fietsryer in Wes-Rand doodgeryŉ 29-jarige fietsryer is Donderdagoggend in Westonaria in die Wes-Rand deur ŉ voertuig doodgery. Vanessa Jackson, ŉ woordvoerder van ER24, sê die fietsryer is omstreeks 04:30 deur ŉ Audi A4 gestamp. “Die man het verskeie kritieke beserings opgedoen. Verskeie bene in sy gesig is ook gebreek. Hy is op die toneel dood verklaar,” het sy gesê. Die bestuurder van die Audi het geringe beserings opgedoen. Die polisie ondersoek die voorval.